அதன்பிறகு மகேஷ் அவளை பார்க்க வரவேயில்லை ஆனால் கோகிலாவால் காதலைவிட முடியவில்லை திரும்பவும் ஒருநாள் மகேஷை காண சலூனுக்கு போனாள் அப்போது சலூனில் யாருமேயில்லை மகேஷ் மட்டும் தனியே அமர்ந்து டிவி பார்த்துக் கொண்டிருந்தான் அவளை பார்த்தவுடன் சலூன் நாற்காலியில் உட்கார சொன்னான் எதிரில் உள்ள கண்ணாடியில் அவள் முகம் தெரிந்த்து மகேஷ் சிரிப்போடு உனக்கு முடியை கொஞ்சம் ட்ரிம் பண்ணிவிடவா என்று கேட்டான் கோகிலவாணி ஆத்திரத்துடன் அவனை திட்டினாள் பிறகு ஆவேசமானவள் போல அவனை கட்டியணைத்து இறுக்கமாக முத்தம் கொடுத்தாள் அதன்பிறகு இருவரும் நெடுநேரம் பேசிக் கொண்டேயிருந்தார்கள் ஒன்றாக அன்று வீடு திரும்பினார்கள் கோகிலவாணி மறுபடியும் காதலிக்க துவங்கினாள் ஆனால் அவர்களை ஒன்றாக உதயம் தியேட்டரில் பார்த்த துரை நான் மட்டும் தான்டி உன்னை லவ் பண்ணுவேன் வேற யாரு உன்னை லவ் பண்ணினாலும் நீ செத்தே உன் மேல ஆசிட் ஊத்திருவேன் பாத்துக்கோ என்று கடுமையாகத் திட்டினான் கோகிலவாணிக்கு அது உண்மையாகப் போகிறது என்று அப்போது தெரியாது அதன் இரண்டு நாட்களுக்கு பிறகு துரை நிறைய குடித்துவிட்டு அவளது ஜெராக்ஸ் கடைக்கு வந்து நீ என்னை லவ் பண்றயா இல்லையானு இப்பவே தெரியணும் சொல்லுடி என்று மிரட்டினான் கோகிலவாணி அவனிடம் பேசவேயில்லை அவன் அசிங்கமாக கத்தினான் அவனுக்கு பயந்து சில நாட்கள் வேலைக்கு போகாமலும் இருந்தாள் ஆனால் அவன் விடவேயில்லை வீட்டின் முன்பு வந்து நின்று கொண்டேயிருந்தான் குளியல் அறையை ஒட்டிய சந்தின் இடைவெளியில் வந்து நின்று கொண்டு அவளையே பார்த்துக் கொண்டிருப்பான் அவளுக்கு பயமாகவும் நடுக்கமாகவும் இருந்தது துரை அவள் மீது ஆசிட் ஊற்றுவதற்கு முந்திய நாள் காலையில் கோகிலவாணியின் அப்பாவிடம் யாரோ அவள் மகேஷை காதலிக்கிறாள் என்பதை பற்றி சொல்லியிருந்தார்கள் அதற்காக அப்பா தன் காலில் போட்டிருந்த செருப்பை கழட்டி அவள் முகத்தில் மாறிமாறி அறைந்ததோடு மகேஷின் ஜாதியை சொல்லி கேவலமாகத் திட்டியதோடு அவள் தன்னுடைய மகள் என்பதையும் மறந்து ஆபாசமான வசைகளை பொழிந்தார் அவர் கூடவே செல்வம் அண்ணனும் சேர்ந்து கொண்டு அவன் மட்டும் இல்லைப்பா துரைனு இன்னொரு பையனும் இவ பின்னாடி சுத்துறான் ஒரே நேரத்தில ரெண்டு பையக கூட சுத்துறா என்று ஏற்றிவிட்டான் அப்பா அவள் தலைமயிரை பிடித்து இழுத்து சுவரோடு முட்டவைத்து ஒடுகாலி நாயி என்று மறுபடியும் ஏச ஆரம்பித்தார் அம்மா அவரது பலமான பிடியில் இருந்து கோகிலாவை விடுவித்து சோற்றுகரண்டியால் காலிலும் புட்டத்திலும் அடித்தாள் கோகிலவாணி காதலுக்காக தான் அடிபடுகிறோம் என்பதால் அழுது கத்தவேயில்லை ஆசிட் ஊற்றப்பட போகின்ற நாளின் காலையில் துரை அவள் முன்னால் வந்து நின்றபோது எப்படியாவது அவனிடம் கெஞ்சிப்பேசி தான் மகேஷை காதலிப்பதை புரிய வைத்துவிட வேண்டும் என்று மனதிற்குள் நினைத்துக் கொண்டாள் கோகிலா ஆனால் துரை ஒருவார்த்தை கூட அவளிடம் பேசவும் இல்லை பேசவிடவும் இல்லை பேண்ட் பாக்கெட்டில் இருந்து சீப்பை எடுப்பது போல சிறிய பிளாஸ்டிக் பாட்டில் ஒன்றை வெளியே எடுத்தான் தொலைவில் மின்சார ரயில் வருவதற்காக ஒசை கேட்டது அவள் ரயில் நிலையத்தின் படியை நோக்கி நடப்பதற்கு அவள் முகத்தில் ஆசிட்டை ஊற்றினான் கொதிக்கும் நெருப்பினுள் முகத்தை நுழைத்துவிட்டது போல எரிய ஆரம்பித்த்து காது முகம் நாசி கன்னம் என்று அத்தனையும் உருகியோடுவது போல தாங்கமுடியாத வலி பீறிட்டது கோகிலவாணி அலறினான் கூட்டத்தை விலக்கி கொண்டு துரை ஒடுவது தெரிந்தது அவள் முன்னிருந்த உலகம் மெல்ல புகைமூட்டம் கொண்டு மயங்க துவங்கியது கோகிலவாணி ஆறு வாரங்கள் மருத்துவமனையில் சிகிட்சை பெற்றாள் வலது பக்க முகம் முற்றிலும் எரிந்து போயிருந்த்து காதின் நுனி சிதைந்து போனதால் பாதி காதே மிச்சமாக இருந்த்து ஆசிட் முகத்தில் பட்டதோடு பின்னந்தலை வரை பரவியிருந்த காரணத்தால் அவளது தலைமயிரையும் பாதி கத்தரித்து இருந்தார்கள் அவளது தோற்றத்தை காண அவளாலே சகிக்கமுடியவில்லை அவள் மருத்துவமனையில் இருந்த நாட்களில் அவளது அப்பாவும் அம்மாவும் உறவினர்களும் மாறிமாறி அவளை மோசமான வார்த்தைகளால் திட்டிக் கொண்டேயிருந்தார்கள் கோகிலவாணியின் எரிந்த முகத்தை கண்ட அப்பா அப்படி என்னடி உனக்கு லவ்வு கேட்குது செத்து போயிருந்தா சனியின் விட்டுச்சினு தலைமுழுகிட்டு போயிருப்பேன் இனிமே உன்னை எவன் கட்டிகிடுவான் உன்னை எங்கே கொண்டு போய் தள்ளுறது என்று தனது முகத்தில் மாறிமாறி அடித்துக் கொண்டு அழுதார் எதற்காக காதலிக்க ஆசைப்பட்டோம் காதல் என்பது இது தானா ஏன் துரை இப்படி தன்முகத்தில் ஆசிட் ஊற்றினான் அவளுக்கு நினைக்க நினைக்க அழுகையும் ஆத்திரமும் பொங்கிக் கொண்டு வந்தது அவள் கூட படித்த மாணவிகள் தெரிந்தவர்கள் தோழிகள் எவரும் அவளைப்பார்க்க வரவேயில்லை ஆசிட் அடிக்கப்பட்டவளின் தோழி என்று யார் சொல்லிக் கொள்ள ஆசைப்படுவார்கள் மகேஷ் கூட அவளை பார்க்க வரவேயில்லை பெண் மருத்துவர் அவள் முகத்தை துடைத்தபடியே உனக்கு எத்தனை லவ்வர்டி என்று நக்கலாக கேட்பார் கோகிலவாணி பதில் சொல்வதேயில்லை மருந்தாளுனரும் அவள் முகத்தில் உள்ள காயத்தை துடைத்தபடியே இனிமே உன்னை ஒரு பையனும் திரும்பி பார்க்கமாட்டான் நீ எங்கே வேணும்னாலும் போகலாம் எந்த நேரம் வேணும்னாலும் வீட்டுக்கு வரலாம் உன்னை யாரு பாலோ பண்ண போறாங்க என்பார் கோகிலவாணிக்கு ஆத்திரமாக வரும் ஆனால் வாய் திறந்து பேசமாட்டாள் இப்படி அவமானப்பட்டு வாழ்வதற்கு பதிலாக பேசாமல் அப்பா சொன்னது போல செத்துப்போயிருக்கலாம் எதற்காக பிழைத்துக் கொண்டோம் மிச்சமிருக்கும் வாழ்க்கையை எப்படி கடத்தப்போகிறோம் அந்த வலி ஆசிட்டின் கொதிப்பை விட அதிகமாக இருந்த்து கோகிலவாணி அந்த வழக்கிற்காக இருபத்தியாறு முறை கோர்ட்டிற்கு சென்று வர நேர்ந்த்து ஒவ்வொரு முறையும் அவளது காதலை யாராவது பரிகாசம் செய்வார்கள் எரிந்த முகத்தை காட்டி அவளது கதையை சொல்லிச் சிரிப்பார்கள் விசாரணைக்கு மகேஷ் வரமறுத்துவிட்டதுடன் தான் அவளை ஒருபோதும் காதலிக்கவேயில்லை என்று காவல்துறை அதிகாரிகளிடம் ஒப்புதல் வாக்குமூலம் தந்திருக்கிறான் துரையோ அவள் தன்னை பலமாதங்கள் காதலித்து ஏமாற்றிவிட்டதாக போலீஸில் வாக்குமூலம் தந்திருந்தான் கோகிலவாணி தான் யாரையும் காதலிக்கவில்லை துரை தன்னை காதலிக்கும்படியாக மிரட்டினான் என்றே சொன்னாள் வழக்கறிஞர் அவள் யாரோடாவது பாலுறவு கொண்டிருக்கிறாளா ஆண் நண்பர்க்ள் எத்தனை பேர் இருக்கிறார்கள் என்று துருவிதுருவி கேட்டார் கோகிலவாணி நீதிமன்றத்தில் நிறைய முறை அழுதிருக்கிறாள் ஆனால் யாரும் அவளை தேற்றவேயில்லை முடிவில் துரை தண்டிக்கப்பட்டான் பாதி எரிந்த முகத்துடன் எலிவால்முடி போல கொஞசம் தலைமயிருடன் கோகிலவாணி வீட்டிற்குள்ளாகவே அடைந்து கிடந்தாள் டிவி பார்ப்பது கூட கிடையாது தலையில் பூ வைத்துக் கொள்வதோ கண்ணாடி பார்த்து திருநீறு வைத்துக் கொள்வதோ கூட கிடையாது இரண்டு முறை அவளுக்கு கல்யாணப்பேச்சு துவங்கியது ஆனால் எவரும் அவளை கட்டிக் கொள்ள முன்வரவேயில்லை கோகிலவாணி தனிமையை தாங்கிக் கொள்ள முடியாமல் வீட்டில் இருந்தபடியே காளான் வளர்த்துவிற்பனை செய்ய துவங்கினாள் தினமும் அம்மாவும் அப்பாவும் அவளை வாய்க்கு வாய் திட்டினார்கள் வீட்டின் எந்த விசேசத்திலும் அவள் கலந்து கொள்ள அனுமதிக்கபடவேயில்லை சிரிப்பை மறந்தவளாக கோகிலவாணி ஒரு நடைப்பிணம் போலவே வாழ்ந்து கொண்டிருந்தாள் உபாசனா என்ற தன்னார்வ நிறுவனம் அவளை தஙகள் நிறுவனத்தில் வேலைக்கு சேர்த்துக் கொண்ட போது அவளுக்கு வயது முப்பத்திரெண்டை கடந்திருந்த்து அது பார்வையற்றவர்களுக்காக சேவை செய்யும் நிறுவனம் பார்வைக்குறைபாடு கொண்டவர்களே அங்கு பெரும்பாலும் பணியாற்றிக் கெர்ண்டிருந்தனர் அதனால் யாரும் அவளை கேலி செய்வார்கள் என்ற பயமின்றி அவள் வேலைக்கு போய்வரத்துவங்கினாள் அங்குள்ள நூலகத்தில் இருந்து நிறைய புத்தகங்களை எடுத்து வந்து படித்துக் கொண்டேயிருப்பாள் சில சமயம் அவள் அறியாமல் உடலின்பம் பற்றி மனது நாட்டம் கொள்ள துவங்கும் அப்போது விரலால் முகத்தை தடவிக் கொள்வாள் மின்சாரத்தில் கைப்பட்டது போல மனது உடனே அந்த நினைவில் இருந்து தன்னை துண்டித்துக் கொள்ளும் சென்றவருடத்தில் ஒரு நாள் கடற்கரையில் தற்செயலாக துரையை பார்த்தாள் அவனுக்கு திருமணமாகி பெண் குழந்தையிருந்த்து இரண்டு வயதான அந்த குழந்தை ஒரு வண்ணபந்தை வைத்து விளையாடிக் கொண்டிருந்தது மணலில் உட்கார்ந்தடிபயே துரையின் மனைவியை பார்த்துக் கொண்டிருந்தாள் நல்லநிறம் அரஞ்சு நிற புடவை கட்டியிருந்தாள் கையில் ஒரு ஹேண்ட்பேக் கழுத்தில் நிறைய நகை போட்டிருந்தாள் துரையும் முழுக்கை சட்டை அணிந்து தலையை படிய வாறியிருந்தான் ஏனோ துரையின் மனைவியிடம் போய் பேச வேண்டும் போலிருந்த்து அந்த குழந்தையை ஒருமுறை கொஞ்சலாமா என்று கூட தோன்றியது அவள் தங்களை பார்த்துக் கொண்டிருப்பதை துரை கவனித்தவுடன் மனைவியிடம் ஏதோ சொன்னான் அவர்கள் எழுந்து கொண்டார்கள் நாம் தானே துரை மீது கோபமும் வெறுப்பும் கொள்ள வேண்டும் அவன் ஏன் தன்னை பார்த்தவுடனே எழுந்து ஒடுகிறான் பயமா கடந்தகாலத்தின் நினைவுகள் எதுவும் தன்முன்னால் வந்துநின்றுவிடக்கூடாது என்ற பதைபதைப்பா என்ற யோசனையுடன் அவர்கள் போவதையே கோகிலவாணி பார்த்துக் கொண்டேயிருந்தாள்.